Protea Retreat | LekkeSlaap
Vanaf R1 000 R600 per nag (vir 3 persone)
Protea Retreat is 'n selfsorgwoonstel wat op die eienaar se perseel in Brackenfell, Kaapstad geleë is. Dit is ideaal vir 'n paartjie of individu wat opsoek is na 'n gerieflike wegbreek en dié plekkie is ook lekker naby verskeie doendinge in die noordelike voorstede. Die woonstel het brood, botter, konfyt, spek, eiers, melk, graan, beskuit, vrugte, vrugtesap, water en 'n groot verskeidenheid koffie en tee.
Dié woonstel is smaakvol versier en is ingerig met 1 en suite-slaapkamer en 'n oopplan-leefarea. Die slaapkamer het 'n dubbelbed en 'n badkamer met 'n stort, wasbak en 'n toilet. Daar is ook 'n kombuis wat goed toegerus is met 'n yskas-vrieskas, mikrogolfoond, oond-stoof, skottelgoedwasser en 'n wasmasjien vir gaste se gebruik. Die woonstel beskik ook oor sy eie ingang.
Die sitkamer het 'n gemaklike rusbank, 'n TV vir vermaak en die woonstel beskik oor gratis WiFi. Gaste is welkom om van die gemeenskaplike swembad en braai-area op die perseel gebruik te maak. Daar is ook veilige parkeerplek vir een motor van die straat af.
Protea Retreat is naby verskeie winkelsentrums en die perseel is ook ideaal geleë sodat gaste die nabygeleë wynroete in Durbanville en Stellenbosch kan besoek wat ongeveer 20 tot 30 minute se ry hiervandaan is.